2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΕΡΓΑΣΙΑΣ Αριθ.11357/Β.176 της 26 Απρ./3 Μαΐου  1955 Περί αυξήσεως των υπό του Τ.Ε.Β.Ε. παρεχομένων συντάξεων κατά 20%. Εν όψει του άρθρ. 2 του Νόμ. 19/1944 «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών» κλπ. Από 1ης Μαΐου 1955 αι υπό του Ταμείου Ασφαλίσεως Επαγγελματιών και Βιοτεχνών Ελλάδος καταβαλλόμεναι συντάξεις αυξάνονται κατά 20%. 3. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥΟΙΚΟΝΟΜΙΚΩΝ-ΕΡΓΑΣΙΑΣ Αριθ.48361/Β.900 της 26/30 Σεπτ. 1955 Περί αυξήσεως συντάξεων Τ.Ε.Β.Ε. κατά 20%. Έχοντες υπ’ όψει: 1.Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις φορολογικών συντελεστών». 2.Την δια της υπ’ αριθ. 40002/26.7.55 αναφοράς του Ταμείου Ασφαλίσεως Βιοτεχνών και Επαγγελματιών Ελλάδος υποβληθείσαν ημίν πρότασιν του Δ. Συμβουλίου αυτού «περί αυξήσεως των συντάξεων κατά 20%». 3.Την απόφασιν της Νομισματικής Επιτροπής, την ληφθείσαν κατά την 918/3.5.55 σνεδρίασιν αυτής, κοινοποιηθείσαν δια του υπ’ αριθ. 14786/ 16.5.55 εγγράφου της. 4.Τας κρατούσας οικονομικάς συνθήκας, αποφασίζομεν: Από 1ης Σεπτ. 1955 αυξάνονται αι παρά του Ταμείου Ασφαλίσεως Επαγγελματιών και Βιοτεχνών Ελλάδος καταβαλλόμεναι συντάξεις κατά ποσοστόν 20%, συμψηφιζομένης προς ταύτην πάσης τυχόν δια γενικής αποφάσεως χορηγηθησομένης αυξήσεως εις τας υπό των Οργανισμών Κοινωνικής Ασφαλίσεως αρμοδιότητος Υπουργείου Εργασίας καταβαλλομένας συντάξεις. (Αντί για τις σελ. 189(η)-200(β) Σελ. 189(θ) Τεύχος ΙΑ-3-3 Σελ. 107 Κανονισμός παροχών Τ.Ε.Β.Ε. 39.Δ.γ.1-3

[Source: greek_legal_code_raptarchis | Tokens: 1529]